
„Нартският епос“ представлява памет- 
ник на епическото и героическо народно твор- 
чество на осетинския народ. Според осетин- 
ците, които устно предавали от поколение на 
поколение тези легенди, нарти се наричали 
техните предци. Тези легенди възникнали 
първоначално на осетинска почва, впослед- 
ствие се разпространили и сред съседните на 
тях народи от Северен Кавказ (чеченци, ингу- 
ши, абхазци, адигеи, балкарци и др.). В по-но- 
во време това устно народно творчество било 


записано, оформяйки един цялостен епиче- 
ски цикъл. Макар и с легендарен характер, 
„Нартския епос“ съдържа в себе си богатство 
от етнически, лични и родови имена, както 
и отделни събития, които могат да бъдат из- 
ползвани в исторически контекст (Дзиццойтът 
1992: 3- 30; Дюмезиль 1976: 8 - 32). 

В историческата наука отдавна е ус- 
тановено, че осетинците принадлежат към 
Иранския клон на Индоевропейското езиково 
семейство, свързвайки ги със скити, сармати 

„Нартският епос“ на осетинците и сведенията за древните българи... 


и алани (Гаглойти 1966: 241 - 254). В тази 
връзка „Нартският епос“ съдържа отгласи на 
много древни исторически събития, както за 
народите от Прикавказието, така и в частност 
за древните българи. 

Пример за това е един епизод, споменат 
в легендата „Ганец Нартов“, в който се раз- 
казва за един от враговете на нартите - Ар- 
ган-Аурген или Агез-Биаурген, който събрал 
войска и покрай брега на Черно море опус- 
тошил някои от селата им (Памятники 1927: 
23). В разказа за този персонаж не се спомена- 
ва етноним, но тъй като най-големите врагове 
на нартите, споменати в епическата поема, 
са племето „агури“, се приема, че всъщност 
Арган-Аурген е бил водач на това племе. Има 
различни мнения за това кой народ се крие 
зад тези „агури“, като се предполага, че са 
огури, огузи и дори родствени на древните 
българи (Дзиццойтъг 1992: 185 - 190). От дру- 
га страна, името Арган-Аурген твърде много 
прилича на името на Органа, вуйчото на кан 
Кубрат, основател на Стара Велика България, 
което кара повечето изследователи да отъж- 
дествят тези две личности, приемайки, че от- 
ношенията между алани и древни българи не 
винаги са били мирни и приятелски, изхож- 
дайки от това, че Арган-Аурген е враг на нар- 
тите (Кузнецов 1980: 105, бел. 44; Рахно 2016: 
376). Личността на Органа е твърде спорна, 
като все още се дискутира чий наместник е 
бил - дали на авари, или на тюрки, които си 
поделят степната зона през втората половина 
на УГи първите десетилетия на УП век. Инте- 
ресното е, че в Лондонския препис на „Бреви- 
арий“ на патриарх Никифор името е дадено 
като Аргана, което още повече се приближа- 
ва до антропонима Арган-Аурген (Атанасов 
2015: 33 - 48; Звездов 2017: 351 - 366). 

За съжаление в изворите няма конкрет- 
ни данни за алано-българските отношения. 
Единственото, което се знае е, че те са били 
съседни народи в района на Прикавказието. 
Но това легендарно сведение за Арган-Аур- 


ген и войната му с нартите, предците на осе- 
тинците, които в случая може да се иденти- 
фицират с племето на аланите, показва, че е 
възможно да е имало конфликти между две- 
те племенни формации - тази на българите 
и тази на аланите. В случая дори може да се 
предположи, че древните българи са направи- 
ли опит да разширят територията си на юг. В 
тази връзка има и други данни от „Нартския 
епос“, които показват взаимни влияния меж- 
ду алани и българи. В друг легендарен разказ 
от „Нартския епос“ се разказва историята на 
Бурафарниг, който бил от нартския род Борат, 
но бил прогонен от нартите и живеел изоли- 
ран. Той имал син Болгар, който според раз- 
каза отмъстил за прогонването на баща си. 
Присъствието на българското етническо име 
в разказа, споменато като лично име, кара 
учените да смятат, че това е проявление отно- 
во на алано-българските контакти и влияния 
(Дзиццойтът 1992: 190 - 192; Рахно 2016: 
376 - 377). Споменаването на името Болгар в 
случая може би показва известно влияние на 
древните българи над аланите, както се виж- 
да и от едно друго име, споменато в „Нарт- 
ския епос“. В едно от сказанията се спомена- 
ва за великан, който воювал с нартите, на име 
Умар. В друг разказ се говори за друг Умар, 
който бил представител на рода Алагата. Бли- 
зостта на това име с името на българския вла- 
детел от 766 година, който управлявал само 
40 дни Умар (Умор), както и с другите споме- 
нати ономастични данни, кара някои изследо- 
ватели да прокарват хипотезата, че етничес- 
ката история на древните българи е свързана 
с тази на аланите (Дзиццойтъг 1992: 192; Рах- 
но 2016: 375 - 379). Разбира се, името Умар, 
макар да езафиксирано при древните българи 
и осетинците, може да е било възприето и от 
друг народ. 

Споменаването на имената Арган-Аур- 
ген и Болгар, които вероятно са свързани с 
древните българи, показват, че контактите 
между общностите на древните българи и 

аланите като съседни народи са били твърде 
тесни, макар и вероятно не винаги мирни. В 
тази връзка в последните десетилетия се 00- 
ръща внимание на близките отношения на 
древните българи с ираноезичните народи в 
Прикавказието. Може би споменатите оно- 
мастични данни зафиксират етногенетични- 
те процеси на оформянето на древнобългар- 
ския етнос, процеси без съмнение сложни и 
многосъставни, в които участие взимат как- 

то ираноезични елементи, така и тюркски. 
В тази връзка Болгар, споменат като син на 
Бурафарниг (нарт по произход), представя 
ираноезичното присъствие при оформянето 
на древнобългарския етнос. Въпросите са все 
още дискусионни, но споменатите данни в 
„Нартския епос“ са уникални и пораждат ред 
хипотези за отношенията на древните бъл- 
гари с аланите - два съседни и без съмнение 
близки народа в района на Кавказ. 

